5 stappe hoe om 'n bra aan te trek | Woorde
5 stappe hoe om 'n bra aan te trek
Nie vir sensitiewe kykers. Fotos van bewerige, dynserige kwaliteit wat duidelik blyk die persoon wat fotos geneem het, se selfoon was ook bewerig veral omdat die onderwerp/voorwerp – vinniger as blits beweeg het van punt a na punt b. Ek het hierdie beeldmateriaal naamloos ontvang. Nogtans , nogtans wil sy half bekend voorkom..
Ek hoor – die kledingstukkie het tussen skoonwasgoed op die bed gelê, en toe verras sy haar moeder met kleedrepitisie.
Sy is op die ernstige na-aap fase.
Ons almal tel deesdae ons woorde, net vir ingeval..
35 comments on "5 stappe hoe om 'n bra aan te trek"
Te kostelik vir woorde. En net so is ek weer ERG broeis! Sug….
Ha ha , daardie koors kan nogal onverwags op mens toesak .
O jinne ja beslis!
Dink ek moet eers gaan koffie soek en ERNSTIG stil sit vir so 10 minute dat die gevoel net weggaan.
Maar sy is PRAGTIG!
Ek wil graag foto hê van Mia, deesdae raak dit 'n oefensessie op sigself om vinnig te kiek in fokus. Sy brabbel baie. 'o no!" is gewild en 'eina' word geskree vir elke tafelhoek..
En sy is tog o so trots !
so om die middellyn, ai man! glo so getrippel..heen en weer met bra wat soos sliingervel swaai . Deesdae probeer sy spring, ek verkyk my aan die konsentrasie so op toonpunte en probeer lyfie op te wip.
Na-aper van formaat! Sy is pragtig!
Sy na-aap Ouma se gekreun om regop te kom perfek.
Sal haar mos sommer opvreet! Sy begin vroeg-vroeg vrouwees geniet.
Die Mamma was verstom
Is dit nie wonderlik hoe vinnig hulle leer deur te na-aap nie? O ja, en die woordeskat wat so vinnig uitbrei, veral as dit iets is wat juis nie herhaal moet word nie. Haar ma is oulik om so 'n kostelike "oefensessie" op film vas te lê.
Ek dink toe die juffer by die tv vertrek instap met die kledingstukkie aan , was dit net vinnig kliek vir bewysstuk, want soms herhaal hul nie so oefensessie nie.
Hulle beweeg soos blits en jy moet vinnig wees. Ons "gesels" eenkeer 'n week met ons s'n op skype, dan soen sy net vinnig die skerm om Ouma en Oupa te "kissy" en dan begin daai klein vingertjies knoppies druk op die rekenaar. Ons het Sondagaand maar moed opgegee en op die landlyn gebel.
ek soebat tik saam met ouma ..babytv ..en wys dan die skerm se keuse..dit help nie sy tik ook knaend tussen-in …kinders word slim-slim gebore.
Vroeg al wetsgeleerd soos die oumense gesê het. Maar die oumas en oupas geniet dit tog so!
Ek hou van daardie uitdrukking ek het dit al vergeet .. wetsgeleerd ! Ag dit is so slim van die ou mense.
Ag mens wil har opeet!
Tina, sy gesels sulke lang brabbel geselsies met die voëltjies, sulke dae wil mens haar so lank moontlik peuter hou,
Ai sy is baie gelukkig om met soveel liefde omring te word.
Pixie sy word net te gou groot.
Van na-apery gepraat – soms sien ek die mooiste flitsies van Gabby se mamma: as sy die speelfoon so tussen skouertjie en oor vasdruk en met presies dieselfde intonasie "Hallo?" – en ook as sy uitroep "Eina f…!"
Ag Frannie, ek het nou so gelag, jy maak my dag.
Is dit nou nie om haar sommer op te vreet nie! Ai dis te pragtig. Ek het juis op n foto van my seun afgekom waar hy besig was om die hond se tande met die waslap te borsel. Dis toe hy begin het om sy eie tandjies te borsel. Voor hy nog skooltoe is. So spontaan en spesiaal.
Ag jitte, ek neem aan die hond was vreeslik verdraagsaam..wonderlik waarmee klein kindertjies mee vorendag kan kom.
Jy moet die hond se gesig sien en ook die gesiggie van my seun wat in sy ski is omdat hy dit doen. Sulke fotos en opnames is kleinnode vir later jare
Jinne – sy het omtrent gou groot geword. Te pragtig.
Nou is ek gedaan, sy het vinnig saam met haar ma draai in winkel gaan gooi.. langbeen meisiekind.
Is sy al so groot? Wow, sy is pragtig.
Sy word vinnig groot, een van die dae as die prematuur nefie uit hospitaal is , (ons nuutste kleinkindjie) gaan sy met Ouma se hulp met Kian briefieblogs skryf.